Schwarzburg-Sondershausen

Schwarzburg-Sondershausen (germane: Fürstentum Schwarzburg-Sondershausen) estis graflanda, poste princlanda kaj fine respublika ŝtato sur germana teritorio en la regiono Turingio, kiu estiĝis en 1599, kaj kiu pereis en 1920.

 Historio 
En 1599, la princlando Schwarzburg-Sondershausen estis unu de du postsekvaj ŝtatoj de la graflando Schwarzburg, kiu estis dividata inter ambaŭ fratoj de la grafo Günther la 39-a, kiu regis super Schwarzburg kaj mortis sen filo, kiu povus esti heredinta ties landon. Unu de la fratoj de Günther, kiu nomiĝis Johann Günther, fondis la princejon Schwarzburg-Arnstadt (poste nomiĝanta Sondershausen), la alia, Albrecht, kreis la ŝtaton Schwarzburg-Rudolstadt. En Schwarzburg-Arnstadt lokiĝis la urbetoj kaj vilaĝoj Sondershausen, Ebeleben, (Groß-/Klein-)Bodungen, Keula, Scherenberg, Haßleben, Greußen, Ehrich, Arnstadt, Käfernburg kaj Gehren. Ekde 1716, la princlando nomiĝis Schwarzburg-Sondershausen pro heredaj kialoj.

 Demografio kaj ekonomio 
La nombro da loĝantoj en Schwarzburg-Sondershausen preskaŭ duobliĝis el 46 453 personoj en 1819 al 89 917 en 1910. La plejmulto de la popolo, t.e. 60%, vivis en ruraj regionoj, kio rezultis en la graveco de komerco kun agrikulturaj produktoj (i.a. cerealo, ligno, lano kaj ŝpinaĵo). Je la fino de la 19-a jarcento, tamen, la porcelana kaj vitra industrioj kaj la konstruado de maŝinoj, instrumentoj kaj aparatoj aldoniĝis al la ekonomio de la ŝtato. Krome, brunkarbo kaj fero estis elminigataj kaj en la urboj Arnshall kaj Arnstadt po lokiĝis unu salfarejo. Ekde la jaro 1896, la sindikato Glückauf plirapidigis la elminigon de kalia salo, kio ebligis al ĥemia fabriko la setlon en la provinca ĉefurbo Sondershausen.

 Galerio 

 Referencoj 

 Vidu ankaŭ 
 Karlo Guntero (Schwarzburg-Sondershausen)
 Schwarzburg-Rudolstadt

Kategorio:Eksaj landoj de Eŭropo
Kategorio:Teritorioj de la Sankta Romia Imperio
Kategorio:Germana monarkio
Kategorio:20-a jarcento en Germanio
Kategorio:19-a jarcento en Germanio
Kategorio:Historio de Turingio
Kategorio:Germanaj princlandoj
*
Kategorio:Administraj unuoj fonditaj en 1590-1599
Kategorio:Aperis en 1599
Kategorio:Administraj unuoj malfonditaj en 1920